**דברים פרק כב**

(ד) לֹא־תִרְאֶה֩ אֶת־חֲמ֨וֹר **אָחִ֜יךָ** א֤וֹ שׁוֹרוֹ֙ נֹפְלִ֣ים בַּדֶּ֔רֶךְ וְהִתְעַלַּמְתָּ֖ מֵהֶ֑ם הָקֵ֥ם תָּקִ֖ים עִמּֽוֹ:

**שמות פרק כג**

(ה) כִּֽי־תִרְאֶ֞ה חֲמ֣וֹר **שֹׂנַאֲךָ֗** רֹבֵץ֙ תַּ֣חַת מַשָּׂא֔וֹ וְחָדַלְתָּ֖ מֵעֲזֹ֣ב ל֑וֹ עָזֹ֥ב תַּעֲזֹ֖ב עִמּֽוֹ: ס

**ויקרא פרק יט**

(יז) **לֹֽא־תִשְׂנָ֥א אֶת־אָחִ֖יךָ בִּלְבָבֶ֑ךָ** הוֹכֵ֤חַ תּוֹכִ֙יחַ֙ אֶת־עֲמִיתֶ֔ךָ וְלֹא־תִשָּׂ֥א עָלָ֖יו חֵֽטְא:

(יח) לֹֽא־תִקֹּ֤ם וְלֹֽא־תִטֹּר֙ אֶת־בְּנֵ֣י עַמֶּ֔ךָ וְאָֽהַבְתָּ֥ לְרֵעֲךָ֖ כָּמ֑וֹךָ אֲנִ֖י יְקֹוָֽק:

**תרגום אונקלוס שמות פרשת משפטים פרק כג**

(ה) ארי תחזי חמרא דסנאך רביע תחות טועניה ותתמנע מלמשקל ליה **משבק תשבוק מא דבלבך עלוהי** ותפריק עמיה:

**תרגום יונתן שמות פרשת משפטים פרק כג**

(ה) אִין תֶּחֳמֵי חַמְרָא דְסַנְאָךְ **דְּאַנְתְּ סָנֵי לֵיהּ עַל חוֹבָתָא דְאַנְתְּ יְדַע בֵּיהּ בִּלְחוֹדָךְ** רְבִיעַ תְּחוֹת טוֹנֵיהּ וְתִמְנוֹעַ לְנַפְשָׁךְ מִלְמִקְרוֹב לֵיהּ מ**ִשְׁבּוֹק תִּשְׁבּוֹק בְּהַהִיא שַׁעְתָּא יַת סָנָא דִבְלִבָּךְ עֲלוֹי** וְתִפְרוֹק וְתִטְעוֹן עִמֵּיהּ:

**תלמוד בבלי מסכת בבא מציעא דף לב עמוד ב**

**תא שמע: אוהב לפרוק ושונא לטעון - מצוה בשונא כדי לכוף את יצרו**. ואי סלקא דעתך צער בעלי חיים דאורייתא, הא עדיף ליה! - **אפילו הכי, כדי לכוף את יצרו עדיף**.

**תוספתא מסכת בבא מציעא (ליברמן) פרק ב**

הלכה כו

**אוהב לטעון ושונא לפרוק מצוה לפרוק עם השונא שלא לשבור את לבו** שונא שאמרו שונא שבישראל ולא שונא שבאומות

**רבינו חננאל מסכת בבא מציעא דף לב עמוד ב**

אוהב צריך לסייעו בפריקה והשונא צריך לסייעו בטעינה **יניח האוהב ויסייע השונא כדי לכוף את יצרו לשלום**. ופשוטה היא:

**תוספות מסכת בבא מציעא דף לב עמוד ב**

לכוף יצרו - וא"ת כיון דבערבי פסחים (שם) מוקי לה בישראל שמותר לשנאותו כגון שראה בו דבר ערוה מה שייך בו לכוף יצרו **וי"ל דלא מיירי בשונא דקרא**.

**חידושי הרמב"ן מסכת בבא מציעא דף לב עמוד ב**

הא דתניא מצוה בשונא כדי לכוף את יצרו. **נראה לי דלאו בשונא דקרא משתעי**, דקרא הא אוקימנא בפ' ערבי פסחים (קי"ג ב') דחזא ביה איהו לחודיה דבר ערוה ומצוה לשנאתו ולמה יכוף את יצרו, **אלא בשונא דעלמא קאי דעביד ביה איסורא כי סני ליה ולפיכך חכמים מזהירין אותו שיכוף את יצרו**, **אבל בשונא שדבר בו הכתוב אדרבה מצוה להקדים אוהב שהוא אהוב לשמים ולבריות**.

**ר' ברוך הספרדי (בשיטת הקדמונים) מסכת בבא מציעא דף לב עמוד ב**

ת"ר אוהב לפרוק ושונא לטעון וכו'. פירוש היה הולך בדרך וראה אהובו שצריך פריקה ושונאו שצריך טעינה, **טוען עם שונאו כדי לכוף את יצרו**. **ס"א שלא לשבר את לבו**מח). ואי סלקא דעתך צער בעלי חיים דאורייתא הא עדיפא מלכוף את יצרו. פירוש פריקה עדיפא. **ודחה אפילו הכי לכוף את יצרו עדיף, דאין דבר שקול כשלום**מט): תו אותיבניה מסיפא שונא שאמרו שונא ישראל ולא שונא גוי וכו'. ודחה רבא מי סברת אשונא דקרא קאי, דכתיב חמור שונאך. אשונא דמתניתא קאי. פירוש שונא דאורייתא בפריקה, כדכתיב כי תראה חמור שונאך רובץ תחת משאו. ושונא דמתניתא בטעינה, כדתניא במתניתא אוהב לפרוק ושונא לטעון. פי' הכי קאמר האי דאמרן שונא לטעון ואוהב לפרוק מצוה לשונא, בשונא ישראל, אבל גוי לא חיישינן לשבר לבו:

**תלמוד בבלי מסכת פסחים דף קיג עמוד ב**

**שלשה הקדוש ברוך הוא אוהבן**: מי שאינו כועס ומי שאינו משתכר, ומי שאינו מעמיד על מדותיו. **שלשה הקדוש ברוך הוא שונאן**, המדבר אחד בפה ואחד בלב, והיודע עדות בחבירו ואינו מעיד לו, והרואה דבר ערוה בחבירו ומעיד בו יחידי. כי הא דטוביה חטא ואתא זיגוד לחודיה ואסהיד ביה קמיה דרב פפא. נגדיה לזיגוד. אמר ליה: טוביה חטא וזיגוד מינגד? אמר ליה: אין, דכתיב לא יקום עד אחד באיש ואת לחודך אסהדת ביה - שם רע בעלמא קא מפקת ביה. **אמר רבי שמואל בר רב יצחק אמר רב: מותר לשנאתו**. שנאמר כי תראה חמור שנאך רבץ תחת משאו מאי שונא? אילימא שונא נכרי - והא תניא: שונא שאמרו - שונא ישראל, ולא שונא נכרי. אלא פשיטא - שונא ישראל. **ומי שריא למסניה? והכתיב לא תשנא את אחיך בלבבך** - אלא: דאיכא סהדי דעביד איסורא - כולי עלמא נמי מיסני סני ליה, מאי שנא האי? **אלא לאו כי האי גוונא, דחזיא ביה איהו דבר ערוה**. **רב נחמן בר יצחק אמר: מצוה לשנאתו**, שנאמר יראת ה' (שונאי) +מסורת הש"ס: [שנאת]+ רע. אמר רב אחא בריה דרבא לרב אשי: מהו למימרא ליה לרביה למשנייה? אמר ליה: אי ידע דמהימן לרביה כבי תרי - לימא ליה, ואי לא - לא לימא ליה.

**תוספות מסכת פסחים דף קיג עמוד ב**

שראה בו דבר ערוה - ואם תאמר דבאלו מציאות (ב"מ דף לב: ושם) אמרינן אוהב לפרוק ושונא לטעון מצוה בשונא כדי לכוף את יצרו **והשתא מה כפיית יצר שייך כיון דמצוה לשנאתו וי"ל כיון שהוא שונאו גם חבירו שונא אותו** דכתיב (משלי כז) כמים הפנים לפנים כן לב האדם לאדם **ובאין מתוך כך לידי שנאה גמורה ושייך כפיית יצר**.

**משלי פרק כז**

(יט) **כַּ֭מַּיִם הַפָּנִ֣ים לַפָּנִ֑ים כֵּ֤ן לֵֽב־הָ֝אָדָ֗ם לָאָדָֽם**:

(כ) שְׁא֣וֹל <ואבדה> וַ֭אֲבַדּוֹ לֹ֣א תִּשְׂבַּ֑עְנָה וְעֵינֵ֥י הָ֝אָדָ֗ם לֹ֣א תִשְׂבַּֽעְנָה:

**תלמוד בבלי מסכת יבמות דף קיז עמוד א**

מתני'. הכל נאמנין להעידה, חוץ מחמותה ובת חמותה, וצרתה, ויבמתה, ובת בעלה. מה בין גט למיתה? שהכתב מוכיח.

...**בשלמא חמותה סניא לה לכלה**, דאמרה קאכלה לגירסני, **אלא כלה מאי טעמא סניא לחמותה**? **בשלמא בת הבעל דסניא לאשת האב**, דאמרה קאכלה לגירסני דאם, **אלא אשת האב מאי טעמא סניא לבת הבעל**? אלא מאי מוסיף תרתי? אלא, כלה מ"ט סניא לחמותה? דמגלה לבנה כל דעבדה, אשת אב נמי סניא לבת הבעל, דמגלה לאביה כל דעבדה. **ורבנן? כמים הפנים לפנים כן לב האדם לאדם**. ורבי יהודה? ההיא בדברי תורה כתיב.

**רש"י משלי פרק כז**

(יט) כמים - הללו הפנים שאתה מראה לתוכן הן מראות לך:

כן לב האדם לאדם - חברו **לפי מה שאדם יודע שחבירו אוהבו כן הוא מראה לו פנים**:

**אבן עזרא משלי פרק כז**

(יט) כמים, שאול - פירוש כמים שגברו בעבור מים אחרים שיתערבו גם כן הפנים בעבור הפנים **והטעם חמות כמים כן לב האדם מלא רע בעבור האדם שישנאהו** והוא פי' נכון והזכיר שאול ואבדון כי השונאים רעיהם בלבבם חנם יורדים אליהם והם לא תשבענ' ועיני האד' כמו כן לא תשבענ' לראות כי כשתחזינה הולכין לאבדון לא תאמר שבענו מראותו ונוסר:

**מלבי"ם משלי פרק כז**

(יט) כמים הפנים לפנים כן לב האדם לאדם, **הלב שולח מרוצת הדם אל כל האיברים ומחיה את כולם, וכל האיברים מחזירים את מבחר הדם אל הלב, נמצא הלב נותן אל האדם בחזרה מה שקבל ממנו**, והוא דומה כמים שהרואה בם יראה פניו, שהפנים שיתנו המים אל עין הרואה הוא עצמו הפנים שקבלו מצורת האדם העומד לנגדם, כן מה שיקבל הלב חוזר ונותן. **והנה הלב מגיד לאדם מה שיחו, כי כל כחות האדם יתראה צורתם בלב, וע"כ הוא החוזה בכל כחותיו ומנבא לו טוב או רע, כמו שצורת פני האדם יתראה במים**, **ויש לו נמשל אל הלב הכללי של הגוף הכללי**, כמו המלך שהוא לב במדינה, הת"ח שהוא לב העדה, שמה שיתנו אל המלך מסים וכדומה ישובו ויקבלו, כמו שיקבלו האיברים מן הלב אשר השפיע לו, וכן מה שיתנו להחזקת ת"ח יקבלו השפע בזכותו. וה' הוא לב הבריאה, וכפי שיכינו מעשיהם יתנו אותך לגבורה של מעלה להשפיע עליהם שפע ברכה, וציון היה לב א"י, והשפע שהביאו אל ציון והבהמ"ק חזר על העם, כמ"ש כי שם צוה ה' את הברכה, וכדומה: